Krivý potok (prítok Dolinského potoka)

Krivý potok je vodný tok v Čiernej hore a Šarišskej vrchovine na území okresu Prešov a Gelnica. Je to ľavostranný prítok Dolinského potoka v povodí Hornádu. Má dĺžku približne 5 km a je tokom VI. rádu. 

 Priebeh toku 
Potok pramení na severozápadnom okraji Čiernej hory, v geomorfologickom podcelku Roháčka, na východných svahoch vrchu Koľvek (), v nadmorskej výške približne  Prameň sa nachádza v lesnom poraste v závere neveľkej doliny, odkiaľ tečie severným smerom popod Sviniu horu. Zakrátko priberá ľavostranný prítok, v lokalite Charchová sa stáča na severozápad a istý čas tvorí hranicu pohoria so Šarišskou vrchovinou. Južne od obce Ovčie, v geomorfologickej časti Širocká brázda, priberá významný pravostranný prítok Hložie, stáča sa na západ a priberá ďalší pravostranný prítok. Na strednom toku pokračuje na juhozápad a je napájaný ďalším prítokom zo svahov vrchu Koľvek.Šarišská vrchovina – Branisko. Turistická mapa. 1 : 50 000. Harmanec: VKÚ, a. s., 2000. Preteká opäť okrajom pohoria Čierna hora, esovito sa stáča v hlbšom záreze a v lokalite Dolina, na pomedzí Šarišskej vrchoviny, Čiernej hory a Braniska, sa v nadmorskej výške približne  vlieva ľavostranne do Dolinského potoka, prítoku rieky Hornád. Potok patrí do širšieho povodia rieky Slaná.

Potok pramení a prakticky celým svojim tokom tvorí hranicu medzi katastrami obcí Hrabkov, Ovčie a Víťaz v okrese Prešov v Prešovskom kraji a Kluknava v okrese Gelnica v Košickom kraji.

 Referencie 

 Pozri aj 
 Šarišská vrchovina, Širocká brázda
 Čierna hora, Roháčka

 Externé odkazy 
 Poloha na turistickej mape

Kategória:Potoky na Slovensku
Kategória:Vodné toky v Šarišskej vrchovine
Kategória:Vodné toky v Čiernej hore
Kategória:Povodie Hornádu
Kategória:Vodné toky v okrese Prešov
Kategória:Vodné toky v okrese Gelnica
Kategória:Víťaz (okres Prešov)
Kategória:Kluknava
Kategória:Hrabkov
Kategória:Ovčie